25.3.2011 Den Europæiske Unions Tidende L 79/3 RÅDETS AFGØRELSE af 9. marts 2011 om fornyelse af aftalen om videnskabeligt og teknologisk samarbejde mellem Det Europæiske Fællesskab og Ukraine (2011/182/EU) RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig  artikel 186, sammenholdt  med artikel 218, stk. 6, litra a), nr. v), under henvisning til forslag fra Europa-Kommissionen, under henvisning til godkendelse fra Europa-Parlamentet, og ud fra følgende betragtninger: (1) — Ved afgørelse 2003/96/EF af 6. februar 2003 ()) godkendte Rådet indgåelsen af aftalen om videnskabeligt og teknologisk samarbejde mellem Det Europæiske Fællesskab og Ukraine. (2) I aftalens artikel 12, litra b), fastsattes, at aftalen ville blive indgået i første omgang for en periode, som slutter den 31. december 2002, og kunne fornyes for yderligere femårsperioder ved fælles  overenskomst mellem parterne. (3) — Ved en afgørelse af 22. september 2003 (?), der trådte i kraft den 8. november 2004, godkendte Rådet en forny- else af aftalen for endnu en femårsperiode. (4) På det tredje møde i underudvalg nr. 7, EU-Ukraine, der fandt sted den 26. og 27. november 2008 i Kiev, bekræf- tede begge parter deres interesse i at forny aftalen for endnu en femårsperiode. (5) — Den fornyede aftale er indholdsmæssigt identisk med den aftale, der udløb den 7. november 2009. (6) — Som en følge af Lissabontraktatens ikrafttræden den 1. december 2009 er Den Europæiske Union trådt i stedet for og har efterfulgt Det Europæiske Fællesskab. (7) — Fornyelsen af aftalen om videnskabeligt og teknologisk samarbejde mellem Det Europæiske Fællesskab og Ukraine bør godkendes på Unionens vegne — VEDTAGET DENNE AFGØRELSE: Artikel 1 Fornyelsen af aftalen om videnskabeligt og teknologisk samar- bejde mellem Det Europæiske Fællesskab og Ukraine for endnu en femårsperiode godkendes hermed på Unionens vegne. Artikel 2 Formanden for Rådet skal, idet formanden handler på Unionens vegne og i overensstemmelse med aftalens artikel 12, meddele Ukraines regering, at Unionen har afsluttet de interne proce- durer, som er nødvendige for den fornyede aftales ikraft- træden (?), og afgive følgende meddelelse til Ukraine: »Som følge af Lissabontraktatens ikrafttræden  den 1. december 2009 er Den Europæiske Union trådt i stedet for og har efterfulgt Det Europæiske Fællesskab og udøver fra nævnte dato alle Det Europæiske Fællesskabs rettigheder og påtager sig alle dets forpligtelser. Henvisninger i aftalen til »Det Europæiske Fællesskab« gælder i givet fald som henvis- ninger til »Den Europæiske Union«.« Artikel 3 Denne afgørelse træder i kraft på dagen for vedtagelsen. Udfærdiget i Bruxelles, den 9. marts 2011. På Rådets vegne CSÉFALVAY Z. Formand ()) EUT L 36 af 12.2.2003, s. 31. (?) EUT L 267 af 17.10.2003, s. 24. P) Datoen for aftalens ikrafttræden offentliggøres i Den Europæiske Unions Tidende på foranledning af Generalsekretariatet for Rådet.